|  |
| --- |
| PROGRAM  OSPOSOBLJAVANJE ZA RAD KOD POSLODAVCA |

**Podgorica, februar 2020.godine**

NAZIV Program „OSPOSOBLJAVANJE ZA RAD KOD POSLODAVCA“

**I USLOVI**

1. **Normativni i programsko – planski okvir**

Normativni osnov za realizaciju programa osposobljavanja za rad kod poslodavca sadržan je uZakonu o posredovanju pri zapošljavanju i pravima za vrijeme nezaposlenosti (“Službeni list CG”, br. 24/19), kojim je u članu 38 utvrđeno da se mjere aktivne politike zapošljavanja, među kojima i *obrazovanje i osposobljavanje odraslih,* sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći. Nadalje, odredbom člana 40 stav 1 Zakona propisano je da obrazovanje i osposobljavanje odraslih podrazumijeva pružanje mogućnosti nezaposlenim licima da, između ostalog, kroz *program osposobljavanja za sticanje znanja i vještina potrebnih za obavljanje poslova određenog radnog mjesta kod poslodavca povećaju zapošljivost i zapošljavanje.*

Nacionalna strategija zapošljavanja i razvoja ljudskih resursa 2016-2020, kao osnovni dokument sprovođenja politike zapošljavanja, za prvi prioritet ima povećanje zaposlenosti, odnosno smanjenje stope nezaposlenosti koji se postiže efikasnijom primjenom mjera aktivne politike zapošljavanja (Prioriteta 1, Cilj 2 „Povećanje efikasnosti mjera aktivne politike zapošljavanja“).

Programsko planska dokumenta kojima se ostvaruju strateški prioriteti i ciljevi politike zapošljavanja i na osnovu kojih Zavod za zapošljavanje sprovodi mjere aktivne politike zapošljavanja su Akcioni plan zapošljavanja i razvoja ljudskih resursa i Program rada Zavoda. Akcionim planom zapošljavanja i razvoja ljudskih resursa za 2020 godinu i Programom rada Zavoda za 2020 godinu planirana je realizacija obrazovanje i osposobljavanje odraslih kao jedna od mjera aktivne politike zapošljavanja koja se realizuje kroz programe *osposobljavanja za rad kod poslodavca*.

Zakonom o budžetu za 2020. godinu obezbijeđena su sredstva za finansiranje mjera, odnosno programa aktivne politike zapošljavanja, a time i programa osposobljavanja za rad kod poslodavca, dok je navedenim programsko – planskim dokumentima predviđeno finansiranje ovog programa u iznosu od 273.000,00 €.

1. **Razlozi koji su uslovili realizaciju programa**

U ukupnoj registrovanoj nezaposlenosti (stanje 31.12.2019.godine) sa 56,09 % učestvuju lica starija od 40 godina sa 32,22 % lica bez zanimanja, a sa 61,33 % učestvuju lica koja su u evidenciji nezaposlenih duže od jedne godine. Učešće lica koja su u nepovoljnom položaju na tržištu rada u ukupnoj registrovanoj nezaposlenosti pokazuje tendenciju rasta.

Pored izražene disproporcije između ponude i tražnje na tržištu rada otežavajući faktor prilagodljivosti ovih lica potrebama tržišta rada je i nedostatak praktičnih znanja i vještina.To iziskuje sprovođenje programskih aktivnosti koje će im omogućiti sticanje nedostajućih znanja i vještina, njihovu praktičnu primjenu u realnom radnom okruženju i zapošljavanje na poslovima za čiji rad su i osposobljeni.

Sprovođenje podsticajnih programa za zapošljavanje doprinosi rješavanju problema nezaposlenosti i ublažavanju negativnih trendova na tržištu rada.

STEP analiza programa

Socijalne okolnosti

* Relativno visoka stopa nezaposlenosti lica koja ne posjeduju primjenljiva znanja i vještine.
* Dugoročna nezaposlenost negativno utiče na integraciju nezaposlenih na tržištu rada, a time i na njihov socijalno ekonomski status.

Tehničke okolnosti

* Učesnicima programa se zapošljavanjem u trajanju od tri mjeseca, obezbjeđuje potrebna infrastruktura da u realnom radnom okruženju, stiču znanja i vještine potrebne za obavljanje poslova određenog radnog mjesta.

Ekonomske okolnosti

* Nedovoljna spremnost poslodavaca za preuzimanje odgovornosti za zapošljavanje lica koja ne posjeduju praktična, primjenljiva znanja i vještine za obavljanje poslova određenog radnog mjesta negativno utiče na otvaranje novih radnih mjesta, a time i na društveno – ekonomski razvoj .

Političke okolnosti

* Program doprinosi stimulisanju zapošljavanja domaće radne snage.

## SWOT analiza programa

|  |  |
| --- | --- |
| **Jake strane**   * Motivacija poslodavaca za zapošljavanje domaće radne snage * Brzo i efikasno zadovoljavanje potreba poslodavaca za radnom snagom * Povećanje osposobljenosti domaće radne snage za rad u više djelatnosti * Aktivacija nezaposlenih lica koja ne posjeduju praktična, primjenljiva znanja i vještine za obavljanje poslova određenog radnog mjesta | **Slabosti**   * Nedostatak kvalitetnih predloga programa osposobljavanja * Nedostatak osposobljenih kadrova kod poslodavca za uspješno sprovođenje programa * Loši uslovi osposobljavanja kod poslodavca * Nedovoljna spremnost nezaposlenih za uključivanje u program |
| **Mogućnosti**   * Uspostavljanje mreže poslodavaca koji će osposobljavati domaću radnu snagu za svoje i potrebe tržišta rada * Proširenje sistema osposobljavanja na različite privredne grane * Povećanje motivacije nezaposlenih za sticanje radnih kompetencija koje će im omogućiti zapošljavanje | **Poteškoće**   * Poštovanje budžetske godine * Nedovoljna usaglašenost obrazovnog sistema sa potrebama tržišta rada |

1. **Struktura programa** 
   1. **Vrsta programa**

Osposobljavanje za rad kod poslodavca je jedan od programa aktivne politike zapošljavanja kreiran u skladu sa potrebama tržišta rada, a u cilju povećanja zapošljivosti i zaposlenosti nezaposlenih lica iz evidencije Zavoda kojima je nedostatak praktičnih znanja i vještina identifikovan kao prepreka u zapošljavanju.

* 1. **Opšti cilj programa**

Opšti cilj programa je povećati efikasnost i pokrivenost aktivnih mjera tržišta rada sa naglaskom na prevenciju socijalne isključenosti nezaposlenih lica u nepovoljnom položaju na tržištu rada.

* 1. **Poseban cilj** **programa**

Povećanje zapošljivosti i zaposlenosti nezaposlenih lica iz evidencije Zavoda kojima je nedostatak praktičnih znanja i vještina identifikovan kao prepreka u zapošljavanju.

* 1. **Očekivani rezultati programa**
* Uključeno 250 nezaposlenih lica koja ne posjeduju praktična, primjenljiva znanja i vještine za obavljanje poslova određenog radnog mjesta

Izvor verifikacije: zaključen individualni plan zapošljavanja, ugovor o radu, prijava na obavezno socijalno osiguranje i evidencija Zavoda za zapošljavanje Crne Gore.

* Povećana zaposlenost za 250 nezaposlenih lica iz evidencije Zavoda koja ne posjeduju praktična, primjenljiva znanja i vještine za obavljanje poslova određenog radnog mjesta , u trajanju od tri mjeseca.

Izvor verifikacije: evidencija Zavoda za zapošljavanje Crne Gore.

* Povećana zapošljivost za 90 % učesnika programa,odnosno osposobljenih učesnika programa.

Izvor verifikacije: završni izvještaj izvođača o realizaciji programa i izdate potvrde-uvjerenja o osposobljenostima za samostalno obavljanje poslova i radnih zadataka određenih radnih mjesta.

* Povećana zaposlenost 40 % uspješnih učesnika programa u periodu do šest mjeseci po završetku programa.

Izvor verifikacije: evidencija Zavoda za zapošljavanje Crne Gore.

* 1. **Programske aktivnosti**

**Aktivnost 1:** Pripremne aktivnosti

.

Po donošenju Programa „Osposobljavanja za rad kod poslodavca" (u daljem tekstu: Program) od strane Upravnog odbora, Zavod za zapošljavanje Crne Gore ( u daljem tekstu:Zavod) će preduzeti aktivnosti na planu izbora izvođača i učesnika programa osposobljavanja za rad kod poslodavca.

* 1. Izbor izvođača programa

Izbor izvođača programa osposobljavanja za rad kod poslodavca izvršiće se na osnovu javnog konkursa raspisanog od strane Zavoda. Podnosioci zahtjeva će se javnim konkursom upoznati sa predmetom, kriterijumima izbora, načinom i rokovima podnošenja zahtjeva za sprovođenje programa osposobljavanja za rad kod poslodavca i načinom informisanja podnosioca o ishodu njegovog zahtjeva.

Komisija za utvrđivanje predloga za izbor izvođača programa ocjenjivaće zahtjeve za realizaciju programa osposobljavanje za rad kod poslodavca na osnovu kriterijuma izbora utvrđenih Programom .Komisija će ocjenjivati blagovremene, potpune zahtjeve, zahtjeve podnijete na propisanim obrascima, u potrebnom broju primjeraka, kao i zahtjeve podnijete od strane pravnih ili fizičkih lica koja ispunjavaju uslove utvrđene Programom. Komisija će sačiniti bodovnu, odnosno rang listu podnijetih zahtjeva.

Zavod može, u postupku izbora izvođača programa, uz saglasnost sa podnosiocem zahtjeva za realizaciju programa izvršiti korekciju broja i strukture učesnika programa osposobljavanja za rad kod poslodavca.

Odluku o izboru izvođača programa osposobljavanja za rad kod poslodavca donijeće Upravni odbor Zavoda na predlog direktora Zavoda.

Protiv ove odluke može se izjaviti žalba Ministarstvu rada i socijalnog staranja, koja ne odlaže izvršenje odluke.

Zavod i izabrani izvođači zaključiće ugovore kojima će se urediti međusobna prava, obaveze i odgovornosti u vezi realizacije programa osposobljavanja za rad kod poslodavca.

Prilikom donošenja i realizacije odluke o izboru izvođača programa osposobljavanja za rad kod poslodavca uvažavaće se zabrane i ograničenja propisane odredbama Zakona o finansiranju političkih subjekata i izbornih kampanja (»Službeni list CG«, br. 3/20).

* 1. Izbor učesnika programa

Zavod kontuirano sprovodi aktivnosti pripreme nezaposlenih lica koja su u nepovoljnijem položaju na tržištu rada u cilju uključivanja ovih lica u programe osposobljavanja za rad kod poslodavca.

Nezaposlena lica, kojima je nedostatak praktičnih, upotrebljivih znanja i vještina identifikovan kao prepreka u zapošljavanju, biće upoznata sa uslovima i ostalim bitnim elementima za uključivanje u konkretne programe izabranih izvođača.

Izbor učesnika programa izvršiće Zavod u saradnji sa izvođačem programa,saglasno uslovima određenih radnih mjesta iskazanim u zahtjevu izvođača, a iz kategorije nezaposlenih lica pripremljenih za uključivanje u programe. Izabrani učesnici se uključuju u programe na osnovu individualnih planova zapošljavanja zaključenih sa Zavodom.

Izvođač programa osposobljavanja za rad kod poslodavca izabrane učesnike zapošljava za vrijeme trajanja ovog programa. Međusobna prava, obaveze i odgovornosti izvođača i izabranih učesnika programa urediće se ugovorima o radu u trajanju od tri mjeseca.

Priručnikom o načinu realizacije programa osposobljavanja za rad kod poslodavca koji je sastavni dio ugovora o realizaciji programa, između ostalog opisan je postupak izbora učesnika programa.

**Aktivnost 2:** Osposobljavanje za obavljanje poslova određenog radnog mjesta

Izvođači će operativnim planom realizacije konkretnih programskih aktivnosti u trajanju od tri mjeseci utvrditi radne zadatke učesnika programa. Izvođači će upoznati učesnike programa sa sadržajem i planiranom dinamikom sprovođenja programskih aktivnosti utvrđenih operativnim planom.

U cilju postizanja očekivanih rezultata programa, izvođači će obezbijediti uslove za nesmetano sprovođenje programskih aktivnosti i angažovati učesnike na obavljanju radnih zadataka konkretnog radnog mjesta.

Realizacijom programskih aktivnosti učesnicima programa omogućiće se sticanje praktičnih znanja i vještina potrebnih za samostalno obavljanje poslova određenog radnog mjesta, a izvođačima obezbjeđenje nedostajuće radne snage.

Učesnici programa će se, uz podršku mentora, osposobljavati za obavljanje poslova određenog radnog mjesta u realnom radnom okruženju, u trajanju od tri mjeseca. Nakon završetka programa izvođači će učesnicima programa izdati potvrde o osposobljenosti za obavljanje poslova određenih radnih mjesta.

**Aktivnost 3:** Monitoring programa

Ova aktivnost podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa ,od strane izvođača programa i Zavoda.

Monitoring programa će se sprovoditi, kako neposrednim uvidom, tako i praćenjem izvršenja obaveza ugovornih strana u vezi realizacije programa osposobljavanja za rad kod poslodavca u cilju povećanja efikasnosti i efektivnosti programa.

Realizacijom ove aktivnosti od strane Zavoda i izvođača programa, između ostalog, obezbijediće se i blagovremeno preduzimanje eventualnih korektivnih radnji u cilju postizanja očekivanih rezultata programa.

Priručnikom o načinu realizacije programa koji je sastavni do ugovora o realizaciji programa osposobljavanja za rad kod poslodavca, između ostalog, opisan je način praćenja i izvještavanja o sprovedenim programskim sadržajima, odnosno o napretku programa, o ostvarenim ciljevima i postignutim rezultatima programa.

**Aktivnost 4:** Promocija programa

Promocija programa će se sprovoditi kontinuirano, od prvog mjeseca realizacije programa, a u cilju što veće informisanosti ciljne javnosti. Ovu programsku aktivnost sprovodiće Zavod u saradnji sa izvođačima i učesnicima programa.

**Aktivnost 5:** Evaluacija programa

Rezultati monitoringa programa predstavljaju polaznu osnovu za ocjenu učinka programa. Pored ocjene uticaja programa na ciljnu grupu, izvršiće se i evaluacija svih programskih aktivnosti.

Nakon sprovođenja programa, sumiraće se postignuti rezultati programa, uporediti sa očekivanim, analizirati eventualne prepreke za uspješnu realizaciju programa i izvesti zaključci. Na taj način će se dobiti jasnija slika o učinku programa za ciljnu grupu i korisnike programa i njegovim nedostacima.

Ovu programsku aktivnost sprovodiće Zavod u saradnji sa izvođačima programa.

* 1. **Lokacija i vrijeme realizacije programa sa terminskim planom programskih aktivnosti**

Program će se sprovoditi na teritoriji Glavnog grada, Prijestonice i svih opština, odnosno lokalnih samouprava u Crnoj Gori, u trajanju od četiri mjeseca.

Terminski plan programskih aktivnosti

|  |  |  |  |  |
| --- | --- | --- | --- | --- |
| **Aktivnosti** | **Mjesec I** | **Mjesec II** | **Mjesec III** | **Mjesec IV** |
| Pripremne aktivnosti |  |  |  |  |
| Osposobljavanje za obavljanje poslova određenog radnog mjesta |  |  |  |  |
| Monitoring programa |  |  |  |  |
| Promocija programa |  |  |  |  |
| Evaluacija programa |  |  |  |  |

* 1. **Izvođači programa**

Da bi se smatrao opravdanim za realizaciju programa osposobljavanja za rad kod poslodavca, podnosilac zahtjeva mora da:

* je pravno ili fizičko lice koje svoju djelatnost obavlja na teritoriji Crne Gore, izuzev pravnog ili fizičkog lica koje svoju djelatnost obavljaju u sektoru usluga povezanih sa izvoznom djelatnosti i sektoru primarne poljoprivrede i ribarstva.

Izvor verifikacije: rješenje o upisu u registar nadležnog organa.

* je pravno ili fizičko lice kojem se može dodijeliti zakonska pomoć male vrijednosti tzv.de minimis pomoći.

Izvor verifikacije:knjigovodstvena evidencija Zavoda o dodijeljenoj državnoj pomoći.

* je upoznat da sredstva Zavoda za realizaciju ovog programa predstavljaju državnu pomoć male vrijednosti (de minimis pomoći) i da ista ne smiju prelaziti iznos od 200.000,00 € u tri fiskalne godine, za iste opravdane troškove.

Izvor verifikacije: izjava podnosioca zahtjeva i izjave za pomoći male vrijednosti.

* obezbijedi, kadrovske, prostorne, tehničke i druge uslove potrebne za realizaciju ovog programa.

Izvor verifikacije: izjava podnosioca zahtjeva.

* je registrovan za obavljanje djelatnosti, najmanje 12 mjeseci prije podnošenja zahtjeva na konkurs za izbor izvođača programa osposobljavanja za rad kod poslodavca.

Izvor verifikacije: rješenje o upisu u registar nadležnog organa

* nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran.

Izvor verifikacije: izjava podnosioca zahtjeva.

* ima izmirene obaveze po osnovu poreza i doprinosa na lična primanja, zaključno sa 31.12.2019 .godine., odnosno redovno izmiruje reprogramirane poreske obaveze, shodno Zakonu o reprogramu poreskih potraživanja (֞Sl.list CG",broj 83/16) do dana podnošenja zahtjeva .

Izvor verifikacije: uvjerenja Poreske uprave da je izmirio obaveze po osnovu

poreza i doprinosa na lična primanja, zaključno sa 31.12.2019. godine.,ili uvjerenje Poreske uprave da redovno izmiruje reprogramirane poreske obaveze do dana podnošenja zahtjeva,

* je referentan i kredibilan za sprovođenje ovog programa cijeneći na osnovu ostvarene saradnje sa Zavodom. original ili ovjerena kopija originala

Izvor verifikacije: mišljenje Zavoda.

* sa nezaposlenim licima uključenim u realizaciju programa osposobljavanja, kao učesnicima programa zaključi ugovore o radu u trajanju od tri mjeseca i neposredno po završetku programa izda potvrde o osposobljenosti za obavljanje poslova određenih radnih mjesta.

Izvor verifikacije: izjava podnosioca zahtjeva.

* je odgovoran za ostvarivanje prava iz rada i po osnovu rada lica sa kojima je zaključio ugovore o radu .

Izvor verifikacije: izjava podnosioca zahtjeva.

* je upoznat da se sredstva dodijeljena za sprovođenje ovog programa mogu koristiti samo za finansiranje programa osposobljavanja za rad kod poslodavca.

Izvor verifikacije: izjava podnosioca zahtjeva.

**II CILJNA GRUPA**

1.Direktna ciljna grupa- učesnici programa

* Direktnu ciljnu grupu obuhvaćenu ovim Programom čine nezaposlena lica iz evidencije Zavoda kojima je nedostatak praktičnih znanja i vještina za obavljanje poslova prepreka u zapošljavanju.

2.Indirektna ciljna grupa- korisnici programa:

Privredni subjekti – smanjenje nelojalne konkurencije;

* Lokalne samouprave – doprinos otvaranju novih radnih mjesta, povećanju zaposlenosti i društveno – ekonomskom razvoju;
* Društvo u cjelini – stvaranje povoljnijeg tržišnog ambijenta, doprinos razvoju ljudskih resursa i društveno – ekonomskom razvoju.

**III KRITERIJUMI**

1. **Kriterijumi izbora izvođača programa**

Zahtjeve za realizaciju programa osposobljavanja za rad kod poslodavca ocjenjivaće Komisija za utvrđivanje predloga za izbor izvođača programa primjenom sledećih kriterijuma izbora :

* Značaj programa,
* Održivost programa i
* Konkurentnost i razvijenost opštine sprovođenja programa

Značaj programa

Primjenom ovog kriterijuma zahtjevi se ocjenjuju na osnovu usklađenosti predloženog programa osposobljavanja sa utvrđenim potrebama nezaposlenih lica, odnosno da li program dovodi do otklanjanja utvrđenih prepreka u zapošljavanju pripremljenih nezaposlenih lica.

Po ovom kriterijumu zahtjevi se ocjenjuju na osnovu potreba za realizacijom odnosnog programa u opštini sprovođenja, a uzimajući u obzir i spremnost pripremljenih nezaposlenih lica iz drugih opština za uključivanje u program i van mjesta prebivališta.

Broj bodova koji se može ostvariti po osnovu ovog kriterijumu je 1 ili 2 boda.

Zahtjev se ocjenjuje sa 1 bod kada predloženi program ne odgovara utvrđenim potrebama nezaposlenih lica ili kada su potrebe nezaposlenih lica za uključivanje u predloženi program ispod iskazanih potreba podnosioca zahtjeva.

Ukoliko rezultat ostvaren po ovom kriterijumu bude 1 bod, zahtjev se neće dalje ocjenjivati.

Zahtjevi za realizaciju programa koji odgovaraju utvrđenim potrebama nezaposlenih lica pripremljenih za uključivanje u program, ocjenjuju se sa 2 boda.

Kada su potrebe nezaposlenih lica pripremljenih za uključivanje u program ispod potreba iskazanih od strane dva ili više podnosioca zahtjeva za realizaciju programa u istoj opštini, a adekvatne iskazanim potrebama za realizaciju programa od strane jednog, odnosno određenog broja od više podnosioca zahtjeva, tada se svi zahtjevi po ovom kriterijumu uslovno ocjenjuju sa 2 boda.

Zahtjevi koji su po ovom osnovu uslovno ocijenjeni sa 2 boda cijeniće se i primjenom ostalih kriterijuma izbora izvođača programa.

Ukoliko se izbor jednog ili više zahtjeva uslovno ocijenjenih sa 2 boda ne može izvršiti primjenom ostalih kriterijuma, jer su primjenom ostalih kriterijuma izbora opet ostvarili isti broj bodova,tada će se konačan predlog za izbor izvršiti žrijebanjem jednog ili više zahtjeva.

Održivost programa

Po ovom kriterijumu ocjenjuju se samo zahtjevi kojima se predviđa zapošljavanje učesnika programa u trajanju dužem od programom utvrđenog trajanja radnog odnosa od tri mjeseca.

Primjenom ovog kriterijuma zahtjevi se ocjenjuju na osnovu očekivanih rezultata realizacije programa u pogledu broja lica sa kojima će izvođač, neposredno po završetku programa, produžiti ugovore o radu. Pri ocjeni zahtjeva po ovom kriterijumu uzima se u obzir i vrsta i trajanje radnog odnosa.

Zahtjevi kojima se predviđa da se neposredno po završetku programa zaključe ugovori o radu na određeno vrijeme, ocjenjuju se dodjeljivanjem 0,30 bodova, po zaposlenom, za svaki mjesec rada.

Zahtjevi kojima se predviđa da se neposredno po završetku programa zaključe ugovori o radu na neodređeno vrijeme ocjenjuju se dodjeljivanjem 5bodova, po zaposlenom.

Konkurentnost i razvijenost opštine sprovođenja programa

Primjenom ovog kriterijuma izbora izvođača zahtjevi za realizaciju programa osposobljavanja ocjenjuju se dodjeljivanjem 2 boda ukoliko se predložene programske aktivnosti realizuju u: Beranama, Andrijevici, Petnjici, Rožajama, Plavu, Gusinju, Bijelom Polju, Mojkovcu, Kolašinu, Nikšiću, Šavniku, Plužinama, Žabljaku, Pljevljima, Cetinju, Danilovgradu i Ulcinju. U ovim opštinama, shodno Pravilniku o utvrđivanju liste stepena razvijenosti jedinica lokalne samouprave (»Sl. list Crne Gore« br. 77/2019) indeks razvijenosti je ispod 100.

Zahtjevi za realizaciju programa ospobljavanja za rad kod poslodavca kojima se predložene programske aktivnosti realizuju u ostalim opštinama primjenom ovog kriterijuma ne ostvaruju bodove.

**2.Kriterijumi izbora učesnika programa**

Izbor učesnika programa izvršiće se na osnovu uslova određenih radnih mjesta navedenih u zahtjevu izvođača za realizaciju programa osposobljavanja za rad kod poslodavca, a iz kategorije nezaposlenih lica koja pripadaju ciljnoj grupi Programa i pripremljena su za učešće u programu.

**IV OBIM SREDSTAVA ZA SPROVOĐENJE PROGRAMA**

Raspoloživa sredstva za realizaciju programa osposobljavanja za rad kod poslodavca iznose 273.000,00 €. Ovim sredstvima planira se realizacija programa osposobljavanja za 250 lica iz ciljne grupe Programa.

Učešće Zavoda u finansiranju opravdanih troškova realizacije programa osposobljavanja na mjesečnom nivou iznosi 363,97 €, po učesniku programa, što je na nivou ukupnog troška minimalne zarade utvrđene Odlukom Vlade Crne Gore br. br 07-2041 od 23.05.2019.godine (“Sl. list Crne Gore”, br.33/19). Učešće Zavoda u finansiranju opravdanih troškova osposobljavanja za rad kod poslodavca za vrijeme trajanja programa iznosi 1.091,91 €, po učesniku programa.

Zavod će podržati realizaciju programa osposobljavanja za rad kod poslodavca u trajanju od tri mjeseca .